CELEX: 62012CN0298
Language: hu
Date: 2012-06-18 00:00:00
Title: C-298/12. sz. ügy: A Conseil d’État (Franciaország) által 2012. június 18-án benyújtott előzetes döntéshozatal iránti kérelem — Confédération paysanne kontra Ministère de l’alimentation, de l’agriculture et de la pêche

8.9.2012   
            
            
               HU
            
            
               Az Európai Unió Hivatalos Lapja
            
            
               C 273/5
            
         A Conseil d’État (Franciaország) által 2012. június 18-án benyújtott előzetes döntéshozatal iránti kérelem — Confédération paysanne kontra Ministère de l’alimentation, de l’agriculture et de la pêche
   (C-298/12. sz. ügy)
   2012/C 273/08
   Az eljárás nyelve: francia
   
      A kérdést előterjesztő bíróság
   
   Conseil d’État
   
      Az alapeljárás felei
   
   
      Felperes: Confédération paysanne
   
      Alperes: Ministère de l’alimentation, de l’agriculture et de la pêche
   
      Az előzetes döntéshozatalra előterjesztett kérdések
   
   
               1.
            
            
               A 2003. szeptember 29-i 1782/2003 tanácsi rendelet (1) 40. cikkének (1) és (5) bekezdése mind megfogalmazására, mind céljára tekintettel feljogosítja-e a tagállamokat arra, hogy a referenciaösszeg újbóli megállapításához való jogot, amely azokat a mezőgazdasági termelőket illeti meg, akiknek a termelő tevékenységét az általuk a bázisidőszak egészében vagy annak egy részében vállalt agrár környezetvédelmi kötelezettségek hátrányosan befolyásolták, az ilyen kötelezettségvállalásokkal érintett és azokkal nem érintett évek folyamán kapott közvetlen kifizetések összege közötti összehasonlításra alapítsák?
            
         
               2.
            
            
               A 2003. szeptember 29-i 1782/2003 tanácsi rendelet 40. cikkének (2) és (5) bekezdése feljogosítja–e a tagállamokat arra, hogy a referenciaösszeg újbóli megállapításához való jogot, amely azokat a mezőgazdasági termelőket illeti meg, akiknek a termelő tevékenységét az általuk a bázisidőszak egészében vállalt agrár környezetvédelmi kötelezettségek hátrányosan befolyásolták, az agrár környezetvédelmi kötelezettségvállalással nem érintett utolsó év — beleértve azt az esetet is, ha ez a bázisidőszakot megelőző nyolc évnél korábbi év — folyamán kapott közvetlen kifizetések összege és a bázisidőszakban kapott közvetlen kifizetések éves átlagának összege közötti összehasonlításra alapítsák?
            
         
      (1)  A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet.